CELEX: 32007D0012
Language: da
Date: 2006-12-20 00:00:00
Title: Kommissionens beslutning af 20. december 2006 om ændring af beslutning 2005/363/EF om beskyttelsesforanstaltninger mod afrikansk svinepest i den italienske region Sardinien (meddelt under nummer K(2006) 6729)   (EØS-relevant tekst)

12.1.2007   
            
            
               DA
            
            
               Den Europæiske Unions Tidende
            
            
               L 7/21
            
         
      KOMMISSIONENS BESLUTNING
   
   af 20. december 2006
   om ændring af beslutning 2005/363/EF om beskyttelsesforanstaltninger mod afrikansk svinepest i den italienske region Sardinien
   (meddelt under nummer K(2006) 6729)
   (EØS-relevant tekst)
   (2007/12/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (3), særlig artikel 4, stk. 3, og
   ud fra følgende betragtninger:
   
               (1)
            
            
               Kommissionens beslutning 2005/363/EF af 2. maj 2005 om beskyttelsesforanstaltninger mod afrikansk svinepest i den italienske region Sardinien (4) blev vedtaget, efter at der var udbrudt afrikansk svinepest i provinsen Nuoro og i en del af provinsen Sassari på Sardinien.
            
         
               (2)
            
            
               Italien har underrettet Kommissionen om resultaterne af planen for udryddelse af afrikansk svinepest hos vildtlevende svin på Sardinien, der blev godkendt ved Kommissionens beslutning 2005/362/EF (5), og om den gunstige udvikling i denne sygdom på Sardiniens område.
            
         
               (3)
            
            
               Provinsen Oristano, visse kommuner i provinsen Sassari og visse kommuner i provinsen Nuoro bør derfor udgå af listen over de områder på Sardinien, jf. artikel 5, stk. 2, litra b), nr. i), i beslutning 2005/363/EF, for hvilke undtagelsen i denne artikel, der giver de italienske myndigheder tilladelse til forsendelse af svinekød under visse betingelser, ikke gælder.
            
         
               (4)
            
            
               Beslutning 2005/363/EF bør derfor ændres i overensstemmelse hermed.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I til beslutning 2005/363/EF erstattes af teksten i bilaget.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 20. december 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 395 af 30.12.1989, s. 13. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33). Berigtiget i EUT L 195 af 2.6.2004, s. 12.
   
      (2)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (3)  EFT L 18 af 23.1.2003, s. 11.
   
      (4)  EUT L 118 af 5.5.2005, s. 39. Senest ændret ved beslutning 2005/494/EF (EUT L 182 af 13.7.2005, s. 26).
   
      (5)  EUT L 118 af 5.5.2005, s. 37.
   
      BILAG
      
         
            »BILAG I
            Områder på Sardinien omhandlet i artikel 5, stk. 2, litra b), nr. i):
            
                        a)
                     
                     
                        I provinsen Nuoro: området tilhørende kommunerne Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai og Villagrande Strisaili.
                     
                  
                        b)
                     
                     
                        I provinsen Sassari: området tilhørende kommunerne Ala' dei Sardi, Anela, Budduso', Bultei, Nughedu di San Nicolo' og Pattada.«